VN:F [1.9.22_1171]please wait...Rating: 0.0/5 (0 votes cast)દિલમાં દીવો કરો રે, દીવો કરો. કૂડા કામ ક્રોધને પરહરો રે, દિલમાં દીવો કરો રે. દિલમાં… દયા-દિવેલ પ્રેમ-પરણાયું લાવો, માંહી સુરતાની દિવેટ બનાવો; મહીં બ્રહ્મ અગ્નિ ચેતાવો રે, દિલમાં દીવો કરો રે. દિલમાં… સાચા દિલનો દીવો જ્યારે થાશે, ત્યારે અંધારું સૌ મટી જાશે; પછી બ્રહ્મલોક તો ઓળખાશે રે, દિલમાં દીવો કરો રે. દિલમાં… દીવો અભણે પ્રગટે એવો, તનનાં ટાળે તિમિરનાં જેવો; એને નયણે તો નરખીને લેવો રે, દિલમાં દીવો કરો રે. દિલમાં… દાસ રણછોડે ઘર સંભાળ્યું, જડી કૂંચી ને ઊઘડ્યું તાળું; થયું ભોમંડળમાં અજવાળું રે, દિલમાં દીવો કરો રે. દિલમાં… – ભક્તકવિ...